মেহেদী ব্যবহারে যে রং আমরা শরীরে দেখতে পাই এর জন্য দায়ী হলো মেহেদীতে উপস্থিত একটি জৈব যৌগ-লসোন (lawsone)। এই লসোন (lawsone) প্রোটিনের সাথে বন্ধন গঠন করতে পারে। প্রাথমিক ভাবে এই লসোন (lawsone)মেহেদী পাতায় সঞ্চিত রয়েছে। তবে এটি পাতা থেকে নিষ্কাশিত না হলে কোনো রং সৃষ্টি করতে পারে না। লঘু এসিডের সাথে (যেমনঃ সাইট্রিক এসিড বা এডিপিক এসিড) মেহেদী পাতার পেস্ট তৈরি করা হলে লসোন (lawsone) নিষ্কাশিত হয় (এছাড়া গাছ থেকে পাতা নিয়ে পানির সাথে পেস্ট করলেও নিষ্কাশিত হয়)।এরপর পেস্টকে ত্বকে লাগানো হলে এটি ত্বকের প্রোটিনের সাথে বন্ধন গঠন করে রং সৃষ্টি করে।